《风入松 读集中吴门小怀女史咏谢琴风入松一阕，次韵奉寄素江先生正拍》
清代·徐茝

断纹呵护土花间。留与后人弹。锦囊共贮先存敬，待焚香、谁敢锦看。

传出忠肝义胆，胜闻流水高山。

逋臣含泪望天关。坐鼓几曾闲。物经兵火消磨尽，只良才、千载依然。

当有冰霜劲节，凄清声在鸣弦。

作者简介：字湘生，号古芗，又号南林内史，乌程人，同邑武生莘开室。有《古芗吟稿》。